KSL อวดงบ Q3 โต 8 เท่าตัว รับรายได้ขายน้ำตาลทรายพุ่ง แจกปันผล 0.03 บ. XD 22 ก.ย.นี้
KSL อวดงบไตรมาส 3/65 โต 827% แตะ 518 ลบ. รับรายได้ขายน้ำตาลทราย-ไฟฟ้าพุ่ง ดันกำไรงวด 9 เดือนแรกโต 171% แตะ 1.26 พันลบ. จากปีก่อนมีกำไรอยู่ที่ 465 ลบ. เตรียมแจกปันผล 0.03 บ. XD 22 ก.ย.65 กำหนดจ่ายวันที่ 7 ต.ค.65
KSL อวดงบไตรมาส 3/65 โต 827% แตะ 518 ลบ. จากปีก่อนมีกำไร 55.91 ลบ. รับรายได้ขายน้ำตาลทราย-ไฟฟ้าพุ่ง งวด 9 เดือนกำไรโต 171% แจกปันผล 0.03 บ. XD 22 ก.ย.65
9 ก.ย. 2565

บริษัท น้ำตาลขอนแก่น จำกัด (มหาชน) หรือ KSL รายงานผลการดำเนินงานงวดไตรมาส 3/2565 และงวด 9 เดือนแรก สิ้นสุดวันที่ 31 ก.ค.65 มีกำไรสุทธิเพิ่มขึ้น ดังนี้

สำหรับงวดไตรมาส 3/65 บริษัทมีรายได้จากการขายน้ำตาลทรายและกากน้ำตาล อยู่ที่ 4,920 ล้านบาท เพิ่มขึ้น 2,143 ล้านบาท หรือร้อยละ 77 เมื่อเทียบกับไตรมาส 3/64 อันมีสาเหตุจากทั้งปริมาณการขายน้ำตาลที่เพิ่มขึ้นและราคาขายส่งออกที่ปรับตัวสูงขึ้น
ทั้งนี้ ปริมาณการขายน้ำตาลไตรมาส 3/2565 อยู่ที่ 245.20 ตัน เพิ่มขึ้นร้อยละ 57 และราคาขายน้ำตาลโดยรวมทุกช่องทางการจำหน่ายเฉลี่ย เพิ่มขึ้นในอัตราร้อยละ 22 อันเป็นผลมาจากราคาน้ำตาลตลาดโลกที่ปรับตัวสูงขึ้น
ทั้งนี้ ในไตรมาส 3/2565 สัดสวนปริมาณขายน้ำตาลส่งออกต่างประเทศ คิดเป็นร้อยละ 85 ของปริมาณขายทั้งหมด ซึ่งสูงกว่าไตรมาส 3/2564 ที่มีสัดส่วนการขายส่งออกคิดเป็นร้อยละ 74 และรายได้จากการขายไฟฟ้าเพิ่มขึ้น จาก 325 ล้านบาท อยู่ที่ 335 ล้านบาท หรือเพิ่มขึ้นร้อยละ 3 โดยมีสาเหตุหลักจากปริมาณการขายไฟฟ้าที่เพิ่มขึ้น รายได้จากธุรกิจสนับสนุนเพิ่มขึ้น อยู่ที่ 59 ล้านบาท หรือร้อยละ 46 เพิ่มขึ้นจากปริมาณและราคาขายปุ๋ยที่เพิ่มขึ้น มีสาเหตุหลักจากชาวไรมีกิจกรรมเพิ่มผลผลิตอ้อยในฤดูการเพาะปลูกหน้า
นอกจากนี้ ที่ประชุมคณะกรรมการบริษัทเตรียมจ่ายปันผลระหว่างกาลจากงวดดำเนินงานวันที่ 1 ม.ค.-30 มิ.ย.65 เป็นเงินสด 0.03 บาท กำหนดวันที่ไม่ได้รับสิทธิปันผล (XD) วันที่ 22 ก.ย.65 และกำหนดจ่าย 7 ต.ค.65